ഗംഗയിലേക്ക് ഇനി ഒഴുകുന്നത് ശുദ്ധീകരിച്ച ജലം വാരണാസിയില് മലിനജല ശുദ്ധീകരണ പ്ലാന്റ് സ്ഥാപിച്ചു ന്യൂഡല്ഹി : പുണ്യ നദിയായ ഗംഗയിലേക്ക് ഒഴുക്കുന്ന ജലം ശുദ്ധീകരിക്കുന്നതിനായി വാരണാസിയില് മലിനജല ശുദ്ധീകരണ പ്ലാന്റ് സ്ഥാപിച്ചു. ഗംഗാനദിയെ സംരക്ഷിക്കുകയും പുനരുജ്ജീവിപ്പിക്കുകയും ചെയ്യുന്ന എന്ന ലക്ഷ്യത്തോടെ പ്രധാനമന്ത്രി നരേന്ദ്ര മോദിയാണ് അത്യാധുനിക മാലിന്യ ശുദ്ധീകരണ സംവിധാനം ഉദ്ഘാടനം ചെയ്തത്. 1015 വര്ഷം വരെ ഒരു കേടുപാടും കൂടാതെ ഇത് പ്രവര്ത്തിപ്പിക്കാന് സാധിക്കുമെന്ന് നമാമി ഗംഗാ മിഷന് അധികൃതര് അറിയിച്ചു. ഗംഗാനദി ശുദ്ധീകരിക്കുന്നതിനും സംരക്ഷിക്കുന്നതിനുമായി ആരംഭിച്ച പദ്ധതിയാണ് നമാമി ഗംഗ മിഷന്. വാരണാസിയിലെ രാംനഗറില് സഥാപിച്ചിരിക്കുന്ന മലിന ജല ശുദ്ധീകരണ പ്ലാന്റ് ആദ്യത്തേതാണെന്നും ഇത്തരത്തില് നിരവധി ഇടങ്ങളില് പ്ലാന്റ് സ്ഥാപിക്കുമെന്നും ജല് ശക്തി മന്ത്രാലയം അറിയിച്ചു. അത്യാധുനികമായ എ20അനേയറോബിക്അനോക്സിക്അനോക്സിക് ടെക്നോളജി ഉപയോഗിച്ചാണ് ഇത് നിര്മ്മിച്ചിരിക്കുന്നത്. 10 എംഎല്ഡി കപ്പാസിറ്റി ഉള്ള ഈ സംവിധാനത്തിലൂടെ എത്ര മലനമായ വെള്ളവും ശുദ്ധീകരിക്കാന് സാധിക്കും. വിവിധ രാജ്യങ്ങളില് നിന്നുളള നൂതന ഉപകരണങ്ങള് ഉപയോഗിച്ച് വെള്ളം ശുദ്ധീകരിച്ചതിന് ശേഷം മാത്രമേ ഇനി ഗംഗയിലേക്ക് ഒഴുക്കൂ. ഗംഗാ നദി മലിന വിമുക്തമാക്കുന്നതിന്റെ ഭാഗമായി മലിനജല ശുദ്ധീകരണ സംവിധാനത്തിന് 2018, നവംബര് 12 നാണ് പ്രധാനമന്ത്രി നരേന്ദ്ര മോദി തറക്കല്ലിട്ടത്. 72.91 കോടി രൂപയാണ് ഈ സംവിധാനത്തിനായി ആകെ ചെലവായത്. ഈ സംവിധാനത്തിലൂടെ വാരണാസിയിലെ അഞ്ച് ഡ്രെയിനുകളില് നിന്ന് ഇനി ശുദ്ധീകരിച്ച വെള്ളം മാത്രമേ ഗംഗയിലേക്ക് ഒഴുക്കൂ. ഇറക്കുമതി ചെയ്ത ഫില്ട്ടറുകളാണ് ഇതില് ഘടിപ്പിച്ചിരിക്കുന്നത്. ഇത്തരത്തില് നിരവധി പ്ലാന്റുകള് ആരംഭിക്കാനാണ് കേന്ദ്രത്തിന്റെ തീരുമാനം.